stanford-oval/wikipedia huggingface dataset:
תיירות נגישה
סקירה כללית

מאז שנות השישים קיימת עליה במודעות לחשיבות שילובם של אנשים עם מוגבלויות. עם ההבנה ליחס המכובד לו רשאים לזכות אנשים עם לקויות, מגיעה גם נגישות המתבטאת בנהלים מתחשבים ובעיצוב המתאים לצורכי הכלל.
העוסקים בנגישות (כמו גם העוסקים בריפוי בעיסוק) נוהגים לחלק את תחומי החיים לארבע קבוצות: עבודה, לימודים, טיפול עצמי (Self-care) ופנאי. בניגוד לנגישות פנאי, הכוללת בתוכה תיירות נגישה, נגישות בשלושת תחומים החיים הראשונים קלה יותר לנימוק בעזרת המושגים זכויות האדם או פרודוקטיביזציה של החברה. דהיינו, קל יותר לשכנע את בעלי הסמכות ואת הציבור, למשל, שהשכלה נגישה היא זכות אנושית בסיסית או שהיא כדאית לכלל החברה מבחינה כלכלית. לכן, דווקא תרבות פנאי נגישה, דווקא הרצון לחלוק עם המוגבל את המותרות ואת ההנאות מראה את קבלתו בחברה.
ענייני הנגישות, כולל התיירות הנגישה, זוכים להכרה ולחשיבות של גופים בינלאומיים ושל רשויות ביצוע כגון 
הנציבות האירופית ובמקומות שונים בעולם ננקטו כבר צעדים לקידום תקנות והנחיות בנושא זה והוקצו משאבים מיוחדים ליישומן, כולל מחקר בנושא. באוסטרליה, מרכז המחקר המשותף האוסטרלי לתיירות בת-קיימא קבע תוכנית למחקר בנושא תיירות נגישה אשר מטרתה ליצור בסיס מחקר שעל יסודו ניתן לפתח מקור מידע להיצע, ביקוש, תיאום, ופיקוח הנדרשים בתחום שוק זה.
באירופה לבדה היו, נכון לשנת 2008, יותר מ-50 מיליון בני אדם נכים, ויותר מ-600 מיליון נכים ברחבי תבל. אולם רעיון התיירות הנגישה, שאינו מיועד לנכים בלבד, עשוי להביא תועלת לכ-130 מיליון איש באירופה לבדה.
סקירה כללית > הגדרות הרשת האירופית לתיירות נגישה

על פי הרשת האירופית לתיירות נגישה (באנגלית: European Network for Accessible Tourism, ר"ת ENAT) תיירות נגישה כוללת:
יעדים ללא מכשולים: תשתיות ומתקנים
תחבורה: באוויר, בים וביבשה, המתאימה לכל התיירים
שירותים ברמה גבוהה: הניתנים על ידי צוות מיומן[דרושה הבהרה]
פעילויות, תערוכות, ויעדים: המאפשרים השתתפות של כל התיירים
שיווק, מערכת הזמנות, אתרי אינטרנט ושירותים: הנגישים לכל
דרישות מתיירות נגישה

שיווק נגיש. שיווק העונה לדרישות העיצוב האוניברסלי ומאפשר לאנשים עם יכולות מגוונות ככל האפשר לדעת על קיומו של אתר התיירות ולברר פרטים עקרוניים וטכניים רבים כדי לשקול לבקר באתר וכדי לתכנן את הביקור ביעילות. דוגמאות: מוזיאון שמשווק עצמו רק באינטרנט לא יהיה נגיש למי שהמחשב אינו נגיש לו. גן לאומי ששעות הפתיחה שלו נמסרות רק בהודעה קולית בטלפון לא יהיה נגיש למי שהטלפון אינו נגיש לו.
נגישות תחבורה אל אתר התיירות ובתוכו. דהיינו, שלאדם בעל הלקות תהייה אפשרות להגיע מביתו אל שער האתר ואפשרות להתנייד בתוכו, כולל אפשרות למצוא את הדרך, ושאפשרות זו תדרוש מאמץ סביר ותהיה מכובדת. הדבר כולל נגישות של מטוסים, נמלי תעופה ושל תחבורה קרקעית, כולל עבירות של מדרכות וקלות ההתמצאות בערים ותת נושאים נגישותיים רבים אחרים. בסופו של דבר צריכה להתקיים שרשרת נגישות שאינה מופסקת בשום נקודה.
שירותים נלווים נגישים באתר ובסביבתו. בתי שימוש נגישים, מסעדות נגישות, מלונות נגישים וכיוצא בזה.
צוות עובדים שמודע לנגישות וערוך לפתור בעיות הקשורות בה, כשם שהוא ערוך לפתרון בעיות אחרות של תיירים שאינם מוגבלים.
אספקה מקומית של ציוד טכנולוגיה מסייעת.
נגישות השירות - על התייר בעל הלקות להיות מסוגל להשתתף בפעילות התיירותית עצמה; לראות את המיצגים, להקשיב למדריך, להשתתף במשחקים החברתיים, לשחות בברכה, לתפעל מחשבים וכיוצא בזה. הדבר כולל השגת מידע באופן אלטרנטיבי כמו מישוש מפת תבליט במקום לצפות בנוף.
סייגים לתיירות נגישה

על פי החוק האמריקאי Americans with Disability Act of 1990, נגישות דורשת מאמץ סביר ולא נדרשת בכול מחיר. למשל בסוגיית שימור המבנים, יש גבול ליכולת לשנות מבנה לשימור כך שיוכלו לבקר בו גם תיירים בעלי לקות. תקנות השר הבאות מכוח החוק הזה, קובעות שאם עמידה בהסדרי הנגישות הנדרשים, בתקנות למבנה שאינו לשימור, מסכנות את שימור המבנה ההיסטורי, שהוכרז חוקית כמבנה לשימור, אזי יש להקל בהן. התקנות קובעות דרישות ספציפיות ומקלות יותר עבור מבנים כאלה. לדוגמה, מכסות בתי שימוש נגישים קטנות יותר, כמו גם גרסאות פחות נגישות עבור חלק מבתי השימוש האלו. הן קובעות גם שבחזית מבנה לשימור לא חייבים שהדלת הראשית תהייה נגישה ויכולים להפנות את משתמשי כיסאות הגלגלים אל דלת צדדית וקובעות שמגדלורים לשימור על איים קטנים אינם צריכים להיות נגישים כלל ותיירים המשתמשים בכיסאות גלגלים יכולים להסתפק בצפייה בהם בסרטי וידאו.
נגישות היא מושג יחסי. לא מוחלט. בהחלט אפשרי שהשקעה רבה בנגישותו של אתר תיירות תשפר מאוד את היכולת של אנשים רבים ליהנות ממנו, אך עדיין ימצאו מי שלקותם מפריעה להם ליהנות ממנו.
הערות שוליים

↑  Simon Darcy and Tracey J. Dickson (2009). A Whole-of-Life Approach to Tourism: The Case for Accessible Tourism Experiences. Journal of Hospitality and Tourism Management, 16, pp 32-44. doi:10.1375/jhtm.16.1.32.
↑  Assistive technology matching device and consumer for successful rehabilitation / Washington, D.C. American Psychological Association, c2002
↑  Preiser, W. F. E., & Ostroff, E. (2001). Universal Design Handbook. New York: McGraw-Hill
↑  Ivor Ambrose, Competitiveness for a European Tourism for All
↑  Buhalis, D., Michopoulou, E., Eichhorn, V., & Miller, G. (2005). Accessibility market and stakeholder analysis - One-Stop-Shop for Accessible Tourism in Europe (OSSATE). Surrey, United Kingdom: University of Surrey
↑  Simon Darcy, SETTING A RESEARCH AGENDA FOR ACCESSIBLE TOURISM.
↑  European Network for Accessible Tourism
↑  תקנות הנגישות בהתאם לחוק האמריקני ADA, סייגים למבנים לשימור
שער הריבית הבין-בנקאי האירופאי (Euribor)

סקירה משנת 2008 עד 2020 של הערך Euribor-12m (אדום), 3m (כחול), 1w (ירוק)
מדיניות יורו מוניטרית
שער הריבית הבין-בנקאי של האירו ( Euribor ) הוא שער ייחוס יומי, שפורסם על ידי מכון שוקי הכסף האירופי, המבוסס על שיעורי הריבית הממוצעים שבהם לווים בנקים בגוש האירו כספים לא מובטחים מצדדים נגדיים בשוק הכסף הסיטונאי של היורו (או בשוק הבין-בנקאי). לפני 2015, התעריף פורסם על ידי הפדרציה הבנקאית האירופית .
תְחוּם

Euribor משמש כשער ייחוס עבור הסכמי שער פורוורד הנקובים באירו, חוזים עתידיים על ריבית קצרי טווח והחלפי ריבית, בדיוק באותה דרך שבה משתמשים בדרך כלל ב-LIBOR עבור מכשירים הנקובים בסטרלינג ובדולר ארצות הברית. לפיכך הם מספקים את הבסיס לכמה משווקי הריבית הנזילים והפעילים ביותר בעולם.
שיעורי ייחוס מקומיים, כמו PIBOR של פריז, FIBOR של פרנקפורט ו-HELIBOR של הלסינקי התמזגו לתוך Euribor ביום ה-EMU ב-1 בינואר 1999.
יש להבחין בין Euribor לבין שיעורי "יורו ליבור" הנפוצים פחות שנקבעו בלונדון על ידי 16 בנקים גדולים.
תכונות טכניות

פאנל מייצג של בנקים מספק ציטוטים יומיים של השער, מעוגל לשני מקומות עשרונים, שכל בנק פאנל מאמין שבנק פריים אחד מצטט לבנק פריים אחר עבור פיקדונות בין-בנקאיים לטווח ארוך בתוך גוש האירו, לתקופה שנעה בין שבוע לשנה. . כל בנק פאנל נדרש להזין ישירות את הנתונים שלו לא יאוחר משעה 11:00 בבוקר בכל יום שבו פתוחה מערכת סליקת התשלומים האירופית (TARGET). בשעה 11:02 בבוקר מפורסם השער הגלובלי על ידי מערכת GRSS (Global Rate Set Systems). מערכת זו תפרסם באופן מיידי את שיעור ההתייחסות ב-Refinitiv לדוגמה, רויטרס, בלומברג ומספר ספקי מידע אחרים אשר לאחר מכן יהיו זמינים לכל המנויים שלהם. התעריף המפורסם הוא ממוצע מעוגל וקטוע של השיעורים המצוטטים: ה-15% הגבוהים והנמוכים ביותר מהמרכאות בוטלו, השאר ממוצעים והתוצאה מעוגלת ל-3 מקומות עשרוניים. שערי Euribor הם <i id="mwTA">שערי ספוט</i>, כלומר להתחלה שני ימי עבודה לאחר יום המדידה. בדומה לשערי שוק הכסף בארצות הברית, הם הם Actual/360, כלומר מחושבים עם ספירת ימים מדויקת על פני שנה של 360 יום. Euribor פורסם לראשונה ב-30 בדצמבר 1998 בשווי 4 בינואר 1999.
לוח בנקים > בנקים נוכחיים

| מדינה | בנקים  |
| --- | --- |
אוֹסְטְרֵיָה: Raiffeisen Bank International
בלגיה: בלפיוס
צָרְפַת: BNP-Paribas
צָרְפַת: HSBC צרפת
צָרְפַת: Natixis
צָרְפַת: קרדיט אגריקול
צָרְפַת: Société Générale
גֶרמָנִיָה: דויטשה בנק
גֶרמָנִיָה: בנק DZ
אִיטַלִיָה: אינטה סנפאולו
אִיטַלִיָה: UniCredit
לוקסמבורג: Banque et Caisse d'Épargne de l'État
הולנד: בנק ING
פּוֹרטוּגָל: Caixa Geral de Depositos (CGD)
סְפָרַד: Banco Bilbao Vizcaya Argentaria
סְפָרַד: בנקו סנטנדר
סְפָרַד: CECABANK (ספ')
סְפָרַד: CaixaBank
בְּרִיטַנִיָה: ברקליס
לוח בנקים > בנקים לשעבר

| מדינה | בנקים | תאריך יציאה |
| --- | --- | --- |
| יָוָן | הבנק הלאומי של יוון | 28 במאי 2019 |
| אִיטַלִיָה | Banco BPM | 7 בינואר 2019 |
| בְּרִיטַנִיָה | JP Morgan International - לונדון | 16 בספטמבר 2016 |
| יפן | הבנק של טוקיו מיצובישי | 1 ביולי 2016 |
| פינלנד | בנק Pohjola | 13 במאי 2016 |
| פינלנד | נורדאה | 18 בדצמבר 2015 |
| דנמרק | דנסקה בנק | 14 במאי 2015 |
| גֶרמָנִיָה | קומרצבנק | 1 באוקטובר 2014 |
| צָרְפַת | La Banque Postale | 11 באפריל 2014 |
| בלגיה | בנק KBC | 1 באפריל 2014 |
| צָרְפַת | קרדיט תעשייתי ומסחרי | 31 במרץ 2014 |
| אִיטַלִיָה | UBI Banca | 10 במרץ 2014 |
| אירלנד | בנק אירלנד | 15 בפברואר 2014 |
| אוֹסְטְרֵיָה | קבוצת ארסטה | 11 באוקטובר 2013 |
| גֶרמָנִיָה | Norddeutsche Landesbank Girozentrale | 29 ביוני 2013 |
| אירלנד | בנק הברית האירי | 29 ביוני 2013 |
| גֶרמָנִיָה | Landesbank Hessen-Thüringen Girozentrale | 1 ביוני 2013 |
| גֶרמָנִיָה | לנדסבנק באדן-וירטמברג | 1 ביוני 2013 |
| גֶרמָנִיָה | לנדסבנק ברלין | 1 במאי 2013 |
| גֶרמָנִיָה | UBS | 28 במרץ 2013 |
| שוודיה | הנדלסבנקן | 20 במרץ 2013 |
| הולנד | רבובנק | 3 בינואר 2013 |
| גֶרמָנִיָה | BayernLB | 1 בינואר 2013 |
| גֶרמָנִיָה | בנק דקה | 30 בנובמבר 2012 |
| ארצות הברית | סיטיבנק | 21 בספטמבר 2012 |
נגזרים מבוססי Euribor > חוזים עתידיים של Euribor

החוזים העתידיים על EUR Euribor נסחרים ב־Intercontinental Exchange (ICE) וב- Eurex
הם נסחרו בעבר גם ב-CurveGlobal, חלק מקבוצת הבורסה של לונדון, אשר סגרה פעילות בינואר 2022.
נגזרים מבוססי Euribor > החלפת ריבית

חילופי ריבית המבוססים על שערי Euribor קצרים, נסחרים כיום בשוק הבין-בנקאי לתקופות של עד 50 שנה. "איריבור לחמש שנים" יתייחס למעשה לשיעור ההחלפה ל-5 שנים לעומת איריבור ל-6 חודשים. "Euribor + x נקודות בסיס", כאשר מדברים על אג"ח, פירושו שיש להיוון תזרימי המזומנים של האג"ח על עקומת התשואה האפסית של הקופון של ההחלפים המוסט ב- x נקודות בסיס על מנת להשתוות למחיר השוק בפועל של האג"ח.
€STR

שער ההתייחסות השני בשימוש נרחב בגוש האירו הוא €STR, שפורסם על ידי הבנק המרכזי האירופי .
ראו גם

€STR
EONIA
יוֹרוֹ
פדרציית הבנקים האירופית
שיעור הקרנות הפדרליות
ליבור
TONAR
שער פריים
ROBID
סארון
סוניה
הערות שוליים

↑  Home | The European Money Markets Institute (EMMI), www.emmi-benchmarks.eu (באנגלית)
↑  Vittoria Barbieri, Updated European Interbank Compensation and Liquidity Management Guidelines, EBF, ‏2022-01-17 (באנגלית אמריקאית)
↑  Euro LIBOR: What It Was, How It Worked, Going Forward, Investopedia (באנגלית)
↑  "Euribor® Panel Banks | the European Money Markets Institute (EMMI)".
↑  "Three Month Euribor Futures". נבדק ב-22 בדצמבר 2019. {{cite web}}:  (עזרה)
↑  "Three-Month EURIBOR Futures (FEU3)". נבדק ב-22 בדצמבר 2019. {{cite web}}:  (עזרה)
↑  "Our product offering". נבדק ב-22 בדצמבר 2019. {{cite web}}:  (עזרה)
מירנון זעמני

| מירנון זעמני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: אפעוניים
סוג:: מירנון
מין:: מירנון זעמני
שם מדעי
 Myrichthys colubrinus ‏בודארט, 1781

צלופח באי ראוניון.
מִירְנוּן זַעֲמָנִי (שם מדעי: Myrichthys colubrinus) הוא מין של דג ימי ממשפחת האפעוניים שבסדרת הצלופחאים החי במימי האזור האינדו-פסיפי, בעיקר לאורך כרי אצות סביב ים סוף. הוא מגודל לעיתים באקווריום.
מאפיינים

צלופח זה מגיע עד לאורך 97 ס"מ והוא בעל סנפירים קצרים, "רעמה" גבית קצרה, גוף גמיש וראש רחב. סנפירי החזה שלו כמעט בלתי נראים והוא מתקדם במים בעזרת זנבו הרחב, דמוי המשוט. צבעיו הם שחורים-לבנים החל מראשו כשהחוטם לבן ומעוגל.
מראהו של צלופח זה דומה מאוד לזה של הקרייט הימי, החי באותו אזור. הסיבה לכך היא שהצלופח מחקה במראהו והתנהגותו את הנחש הארסי וכך הטורפים מניחים לו לנפשו. עם זאת צבעיו של הנחש בוהקים יותר והפסים שלו דקים יותר מאלה של הצלופח. הצלופח עצמו חסר כל ארס אך יכול לנשוך כדי להתגונן.
הצלופח פעיל במשך הלילה, אז הוא מחפש על קרקעית הים טרף של דגים, רכיכות וסרטנים שהוא תופס עם לסתותיו.
הערות שוליים

↑  מירנון זעמני באתר הרשימה האדומה של IUCN
↑  מִירְנוּן זַעֲמָנִי במילון בעלי חיים: דגי הגרם (תשע"ב), 2012, באתר האקדמיה ללשון העברית
מיתולוגיה נוצרית

מיתולוגיה נוצרית היא גוף הנרטיבים המסורתים הקשורים לנצרות. נוצרים רבים מחשיבים את הנרטיבים האלה כמקודשים וטוענים כי הם משקפים אמת עמוקה מבחינה דתית. יצוין, כי הנצרות רואה את עצמה כהתגברות הלוגוס על המיתולוגיה באמצעות ישו, האלוהים בשר ודם (ר' גם תאולוגיה נוצרית). הנרטיבים האלה כוללים גם סיפורים מן הקאנון הנוצרי, אך קיימים גם סיפורים מיתולוגיים מחוץ לקאנון של הברית הישנה והברית החדשה.
דוגמה בולטת למיתולוגיה נוצרית הוא סיפורו של גאורגיוס הקדוש מלוד. על פי המיתוס, גאורגיוס הצליח להכניע דרקון אשר הטיל חיתתו על העיר, וכאות תודה, התנצרו תושבי העיר. הדרקון שאותו הוא הורג מסמל למעשה את הפגאניות, האמונה השגויה שבתוך האדם, וגאורגיוס דוקר אותה והורג אותה על מנת לחזק את האמונה הנכונה. גם הגביע הקדוש הוא דוגמה לחפץ מיתולוגי, אשר לו משמעויות תאולוגיות. 
סופרים מימי הביניים האלו את ספרות המיתולוגית הנוצרית בהם מקראת הזהב והקומדיה האלוהית הם דוגמה לספרות מימי הביניים בעלות מאפיינים מיתולוגיים .
קיימות דמויות מיתולוגיות המשותפות לנצרות וליהדות, ביניהן המלאכים מיכאל, רפאל וגבריאל.
מלון קרח

מלון קרח בשוודיה, דצמבר 2005
מלון קרח הוא מלון זמני הבנוי כולו משלג ומבלוקים מפוסלים של קרח ועל כן הוא מהווה חידוש בתחום האדריכלות. המלונות מוקמים הודות לנותני חסות ויש להם מאפיינים ייחודים למטיילים שמחפשים חידושים וסביבה בלתי רגילה, לכן הם מסווגים כמלונות יעד לתיירים. בלובי של בתי המלון האלה בדרך כלל מציגים פסלי קרח, ומגישים בהם סוגי מזון ומשקאות שיתאימו לסביבה הקרה.
שוודיה

מלון הקרח שהוקם ליד הכפר ג'וקאסג'ארבי שבקירונה, שוודיה הוא מלון הקרח הראשון והמפורסם ביותר מבין מלונות הקרח. בשנת 1989 ביקרו באזור אמני קרח יפניים ויצרו תצוגה של אומנות בקרח. באביב 1990 הקים האמן הצרפתי ג'אנוט דאריד תצוגה בתוך איגלו בצורת גליל באזור. לילה אחד לא היו חדרים פנויים בעיר, ועקב כך כמה מהתיירים ביקשו רשות ללון באולם התצוגה. הם ישנו בשקי שינה שהונחו מעל לעור של איילים – אלה היו האורחים הראשונים של "מלון" הקרח.
מאז יצירתו הוצג המלון בתוכניות טלוויזיה רבות בנושאי תיירות, וכן במגזינים ובעיתונים שונים. פרט למיטות, המלון כולו מורכב מבלוקים של קרח – אפילו הכוסות שבבר עשויות מקרח. הקרח עשוי ממים מנהר הטורנה. למלון יש למעלה מ-60 חדרים וסוויטות, בר, אזור קבלה ואולם תפילה. גובים בסביבות 2,800 קורונות שוודיות (בסביבות 337 דולר) לחדר ללילה אחד. המלון מוקם בין החודשים נובמבר ומאי. בגלגולו הבא גודלו יהיה ככל הנראה מעל 5,000 מטרים רבועים. הנהלת המלון מתגאה בכך שכל חדר במלון הוא ייחודי ושהמבנה שלו משתנה בכל שנה, שהרי בונים את המלון מחדש רק מקרח ומשלג.
קנדה

כ-10 קילומטר מזרחית לעיר קוויבק סיטי, ליד מפלי מונטמורנסי ובאזור הנופש החורפי דוצ'סניי, מוקם מלון הקרח הראשון בצפון אמריקה מדי בחודש ינואר. 22 החדרים שלו אזלו כשהוא נפתח לראשונה בשנת 2000. בגלגולו האחרון היו בו 85 מיטות, כולן עשויות מקרח אבל מרופדות בפרוות איילים ועליהן מזרנים ושקי שינה עבים. רק חדרי האמבטיה מחוממים, והם מבודדים במבנה נפרד. המלון בדרך כלל נבנה מ-4,750 טונות של קרח מפוסל (העיצוב וגודל המלון משתנה משנה לשנה), היוצר קשתות מעל חדרים בגובה 5 מטר וחללים גדולים וגבוהים עוד יותר המיועדים לגלריות אומנות (בהם כמובן מוצגים פסלי קרח), בר, אולם קולנוע, ולאולם תפילה שבו נערכות חתונות. עובי הקירות הוא 1.2 מטר בממוצע. כל הריהוט במלון עשוי מקרח. בנוסף לשימוש בכוסות עשויות מקרח כמו במלון הקרח של קירונה, בבר (ובשירות החדרים) אוכל קר מוגש על צלחות קרח.
פינלנד

מלון השלג "לומילינה" הוא מלון קרח כשלעצמו מפני שהוא עשוי כולו משלג דחוס וקרח. רוב הריהוט והקישוטים שבו, כמו פסלי הקרח, עשויים מקרח. הוא ממוקם בתוך ארמון השלג של קמי, שהוא ארמון השלג הגדול בעולם. במלון יש 18 חדרים זוגיים, שני חדרים קבוצתיים וסוויטה לזוגות בירח דבש. בתוך הארמון נמצאים מלון השלג, "חצר הארמון", מסעדת השלג שלו, אזור תפילה לחתונות וכדומה.
ישנם גם קישוטי קרח במלון השלג לאיניו (ליד ילאס ולוי שבפינלנד).
נורווגיה

מלון הקרח "אלטה איגלו" נבנה מחדש כל שנה מאז שנת 2000. זהו מלון הקרח הצפוני ביותר באירופה, הרי שהוא ממוקם באזור פינמארק המרוחק כמעט 250 ק"מ מנורת' קייפ. למלון יש 30 חדרים, ביניהם 2 סוויטות. גודלו הוא 2,000 מטרים רבועים והוא מקושט בהרבה פסלי קרח וריהוט העשוי קרח, הכולל מערכות תאורה המעוצבות כהיערכויות שונות של גבישים. מלבד חדרי המיטות, למלון אלטה איגלו יש גם אולם תפילה, גלריית קרח וכמובן בר מקרח שבו המשקאות מוגשים בכוסות העשויות קרח. למלון אלטה איגלו יש נושא מרכזי שמשתנה כל שנה. בשנת 2004 הנושא היה ויקינגים, בשנת 2005 היה זה אגדות נורווגיות ובשנת 2006 הנושא היה חיות פרא של האזור. האורחים משתמשים בשקי שינה שמונחים על עורות של איילים.
רומניה

בשנת 2006 הוקם מלון הקרח הראשון באירופה המזרחית באגם בליה ברומניה, באזור הרי פגרש ובגובה 2,034 מטר.
מלון הקרח השוודי
אולם התפילה של מלון הקרח בקוויבק, פברואר 2006
אותו אולם מבפנים
מייקל היידן

| --- | --- |

 לידה:  17 במרץ 1945 (בן 79) פיטסבורג, ארצות הברית 
 מדינה:  ארצות הברית ארצות הברית
 השכלה:  אוניברסיטת דוקיין  North Catholic High School 
 מעסיק:  CIA 
 תפקיד:  Principal Deputy Director of National Intelligence (2005–2006)  ראש ה-CIA (30 במאי 2006–12 בפברואר 2009) 
 מפלגה:  פוליטיקאי עצמאי 
 פרסים והוקרה:  קצין כבוד במסדר של אוסטרליה (1 ביולי 2010)  לגיון ההצטיינות של ארצות הברית בדרגת לגיונר  צלב המפקד של מסדר המצוינות של הרפובליקה הפדרלית של גרמניה  כוכב הארד 
 
מייקל וינסנט היידן (באנגלית: Michael Vincent Hayden;‏ נולד ב-17 בינואר 1945) הוא איש צבא אמריקאי בדרגת גנרל. כיהן כראש ה-NSA בין השנים 1999–2005 וכראש ה-CIA בין השנים 2006–2009.
ביוגרפיה

היידן נולד וגדל בפיטסבורג והשלים תואר ראשון ושני באוניברסיטת דוקיין. במהלך לימודיו השלים קורס קצינים במסגרת העתודה האקדמית של חיל האוויר של ארצות הברית, והתגייס כקצין מודיעין לחיל בשנת 1969. היידן שימש במגוון תפקידי מודיעין ומטה בחיל ובפנטגון, ביניהם סגן ראש מטה פיקוד כוחות ארצות הברית בקוריאה וראש סוכנות המודיעין של חיל האוויר. בשנת 1999 מונה לראש הסוכנות לביטחון לאומי. ב-2005 מונה לסגן ראש המודיעין הלאומי. בשנת 2006 מינה אותו הנשיא ג'ורג' ווקר בוש לראש ה-סוכנות הביון המרכזית. במהלך כהונתו התרחשו מבצע מחוץ לקופסה ומבצע משחקים אולימפיים.
הערות שוליים

↑  רונן ברגמן, המרגל הבכיר של ארה"ב מדבר, באתר ynet, 12 בספטמבר 2014.
↑  טל שניידר, לארה"ב יש ראש חדש ל-CIA, באתר nrg‏, 8 במאי 2006.
↑  יוסי גורביץ, בוש ממליץ על גנרל כראש הסי.איי.איי., באתר nana10‏, 9 במאי 2006.
↑  רונן ברגמן, "ואז דגן אמר לי: ישראל לא יכולה לסבול מדינת אויב חמושה בנשק גרעיני", באתר ynet, 28 בדצמבר 2016.
| --- | --- |
בקרת זהויות :  NLI: 987007344137105171  PLWABN: 9810630117605606  BIBSYS: 14017536  BNE: XX5562649  GND: 1095912267  ISNI: 0000 0000 4860 4824  LCCN: no2006079540  NKC: jo2016927946  SUDOC: 194358666  VIAF: 26822114   WorldCat (עם VIAF): 26822114 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
מייקל הופקינס

| --- | --- |

מייקל הופקינס, 2020
 לידה:  28 בדצמבר 1968 (בן 55) לבנון, מיזורי
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת סטנפורד (1992)  אוניברסיטת אילינוי באורבנה-שמפיין (1991)  Osage High School 
 עיסוקים נוספים:  מהנדס
 תקופת השירות:  2009–הווה (כ־15 שנים)
 דרגה:  קולונל
 זמן שהייה בחלל:  333 ימים ו-13 שעות
 מספר פעילות חוץ-רכבית:  5
 ביוגרפיה בנאס"א:  מייקל הופקינס
 משימות
 סויוז TMA-10M,‏ STS-135 ,‏ SpaceX Crew-1
 / /
 עיטורים
  מדליית השירות הראוי לשבח של מחלקת ההגנה  מדליית השירות הראוי לשבח  מדליית הטיסה בחלל של נאס"א (פעמיים)
 
מייקל הופקינס (באנגלית: Michael Scott "Mike" Hopkins;‏ נולד ב-28 בדצמבר 1968, לבנון מיזורי) הוא מהנדס ואסטרונאוט אמריקאי שטס לחלל כחבר משלחות לתחנת החלל הבין-לאומית.
ביוגרפיה

מייקל הופקינס נולד וגדל במדינת מיזורי. בשנת 1987 הוא התחיל לימודי הנדסת אווירונאוטיקה באוניברסיטת אילינוי באורבנה-שמפיין וסיים אותה עם קבלת תואר ראשון בשנת 1991. הוא המשיך ללימודי תואר שני באוניברסיטת סטנפורד אותה סיים בשנת 1992.
לאחר סיום הלימודים הופקינס התגייס לחיל הנחתים של ארצות הברית ושירת בתפקידי הנדסה. בשנת 1999 הוא נשלח לקנדה ובהמשך לאיטליה. החל משנת 2005 הוא שירת בפנטגון.
שירות בתחום החלל

בשנת 2009 הופקינס נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
בספטמבר 2013 הופקינס טס לחלל בטיסה בחללית סויוז TMA-10M. הוא הצטרף למשלחת מס' 37 לתחנת החלל הבין-לאומית בפיקוד של פיודור יורצ'יחין. לאחר סיום פעילות המשלחת הוא הצטרף למשלחת מס' 38 לתחנת החלל הבין-לאומית בפיקוד של אולג קוטוב. במהלך שהות בחלל הוא ביצע פעמיים פעילות חוץ-רכבית באורך כולל של 13 שעות. הוא חזר לכדור הארץ לאחר 166 ימים.
בנובמבר 2020 הופקינס טס בפעם השנייה בחללית קרו דרגון רזיליאנס במשימה SpaceX Crew-1 כמפקד צוות. זו הייתה טיסה מאוישת ראשונה של חללית  במסגרת התוכנית המאוישת המסחרית. החללית התחברה לתחנת החלל הבין-לאומית וצוותה הצטרף למשלחת מס' 64 לתחנת החלל הבין-לאומית בפיקוד סרגיי ריז'יקוב. לאחר סיום פעילות המשלחת הוא הצטרף למשלחת מס' 65 לתחנת החלל הבין-לאומית בפיקוד של שאנון ווקר. במהלך שהות בחלל הוא ביצע 3 פעמים פעילות חוץ-רכבית באורך כולל של 20 שעות. לאחר ביצוע תוכנית החללית התנתקה מתחנת החלל ונחתה בהצלחה לאחר 167 ימים בחלל.
מייקל ביזלי

| --- | --- |

ביזלי במדי מינסוטה טימברוולבס, 2011
 לידה:  9 בינואר 1989 (בן 35) פרדריק שבמרילנד
 עמדה:  סמול פורוורד, פאוור פורוורד
 גובה:  2.06 מטרים
 מכללה:  אוניברסיטת המדינה של קנזס
 דראפט:  בחירה שנייה, 2008 מיאמי היט
 קבוצות כשחקן
 2008–2010   2010–2012   2012–2013   2013–2014   2014–2015   2015   2015–2016   2016   2016–2017   2017–2018   2018–2019   2019:  מיאמי היט   מינסוטה טימברוולבס   פיניקס סאנס   מיאמי היט   שאנגחאי שארקס   מיאמי היט   שאנדונג גולדן טייגרס   יוסטון רוקטס   מילווקי באקס   ניו יורק ניקס   לוס אנג'לס לייקרס   גואנגדונג סאות'רן טייגרס
 הישגים כשחקן
 חמישיית הרוקיז של העונה ב-NBA‏ (2009)   זכייה באליפות ליגת העל הסינית (2019)  MVP של ליגת העל הסינית (2016)
מייקל פול ביזלי הבן (באנגלית: .Michael Paul Beasley Jr; נולד ב-9 בינואר 1989 בפרדריק, מרילנד) הוא כדורסלן אמריקאי, המשחק בעמדות הסמול פורוורד והפאוור פורוורד.
ביוגרפיה

ביזלי גדל במרילנד, והחל את קריירת הכדורסל שלו ב"PG יגוארס", קבוצת נוער מפורסמת באיחוד האתלטים החובבים. עם קבוצה זו הוא זכה באליפויות לאומיות רבות לנוער, בצוותא עם שחקן NBA אחר לעתיד, קווין דוראנט. בשנת 2006 הוא זכה עם נבחרת הנוער של ארצות הברית באליפות אמריקה עד גיל 18, והיה לשחקן הבכיר בקבוצתו. לאחר שלמד במספר בתי ספר תיכוניים, נעשה ביזלי לבוגר בית ספר תיכון בואי.
בעקבות כישרון רב שהפגין, נחשב ביזלי לאחד מהשחקנים הצעירים המבטיחים בארצות הברית. בשנת 2007 החל ביזלי בקריירת המכללות שלו כשהצטרף לאוניברסיטת המדינה של קנזס. ביזלי הצטיין רבות בעונת ה"פרשמן" שלו עם ממוצעים של 26.2 נקודות ו-12.4 ריבאונדים למשחק, כולל 28 דאבל דאבלים, ושבר שיאים רבים לשחקן פרשמן ושיאים רבים של המכללה.
הוא זכה בתואר שחקן השנה של אזור הביג 12 של ליגת המכללות, וכן בבחירה לחמישייה הראשונה של נבחרת ה"אול-אמריקן". הוא הוביל את הקבוצה להעפלה לסיבוב השני של טורניר אליפות המכללות.
כבר לאחר שנה אחת במכללות נרשם ביזלי לדראפט ה-NBA של 2008, ונבחר במקום השני על ידי מיאמי היט. בעונתו הראשונה בליגה, 2008/2009, הוא לא פתח בקביעות בחמישיית מיאמי, אך הפגין יכולת טובה עם ממוצעים של 13.9 נקודות ו-5.4 ריבאונדים. הוא נבחר לחמישיית הרוקיז של העונה והועמד לבחירה לרוקי השנה. בתום העונה הסדירה העפיל עם קבוצתו לסיבוב הראשון במשחקי הפלייאוף. בשנת 2010 עזב את מיאמי היט וחתם במינסוטה טימברוולבס לשנתיים.
ביולי 2012 ביזלי חתם ביזלי על חוזה בפיניקס סאנס תמורת 18 מיליון דולר לשלוש שנים. לאורך עונת הבכורה שלו בקבוצה, עונת 2012/2013, הוא רשם ממוצעים של 10.1 נקודות ו-3.8 ריבאונדים ב-75 משחקים בהם שותף, אולם פיניקס סיימה את העונה עם 25 ניצחונות מול 57 הפסדים ובמקום האחרון במערב. בסיום העונה נתפס ביזלי כשברשותו מריחואנה ונופה מסגל הקבוצה.
מעט לאחר שחרורו מפיניקס חתם ביזלי על חוזה ושב לשורותיה של מיאמי היט.
לקראת עונת 2014/2015 חתם בקבוצת שאנגחאי שארקס מליגת ה-CBA הסינית, בה העמיד ממוצעים עונתיים של 28.6 נקודות, 10.4 ריבאונדים ו-5.2 אסיסטים למשחק. במשחק האולסטאר של ליגת ה-CBA עלה ביזלי מהספסל וקבע שיא אולסטאר של 59 נקודות. בסיום העונה הסדירה בסין, חזר ביזלי ל-NBA כשחתם במיאמי היט, בפעם השלישית בקריירה.
את עונת 2015/2016 החל ב"שאנדונג גולדן טייגרס" מהליגה הסינית, ובמהלך משחק האולסטאר שבר את שיאו מהעונה הקודמת כשקלע 63 נקודות, בנוסף ל-19 ריבאונדים ו-13 אסיסטים שרשם במשחק. לאורך העונה קלע 31.9 נקודות בממוצע למשחק שזיכו אותו בתואר ה-MVP הזר של העונה בליגה הסינית. לאחר שקבוצתו הודחה בסיבוב הראשון של פלייאוף ה-CBA, חתם ביזלי ביוסטון רוקטס מליגת ה-NBA על חוזה עד לסיום העונה.